**IMATGE, VERITAT I PODER**

Tres termes aparentment independents que pot semblar que tenen poc a veure, que no són compatibles, que no casen. Són tres termes que potser no directament, però al llarg del segles la filosofia s’ha encarregat de tractar en diferents àmbits: la imatge, per exemple, té a veure amb el concepte de realitat, ja que imatge és la cosa que en representa exactament una altra; la veritat d’altra banda, s’ha tractat per múltiples filòsofs al estudiar l’ètica, la manera d’actuar correctament, i finalment, el poder manté una estreta relació amb la política, amb el paper dels ciutadans dins d’una societat.

Però anem a actualitzar aquests termes, anem a adaptar-los als nostres temps, sense anar gaire lluny, som desembre i arriba el Nadal. Nadal, aquella època de l’any en que a la cara dels nens se’ls hi dibuixa un gran somriure i una mirada plena d’il·lusió i d’innocència. Nadal és l’època en que no ens volem sentir sols, en la que reflexionem sobre l’any que deixem enrere, dels bons i mals moments.

També és una gran època pels publicistes, aquells experts en vendre que tant sentim a parlar en aquestes dates, perquè els seus actes són presents en tots els mitjans. Estem sotmesos a una pluja d’estímuls, d’imatges que ens inciten a consumir, potser més del que podem permetre’ns, ens fan creure que per tal de ser feliços o fer feliç a algú hem d’adquirir nous productes, mentre que el que adquireixen ells és el poder, aprofiten l’ocasió per fer atractius els seus productes, a presentar-los en les millors condicions, independentment que el missatge que vulguin transmetre no sigui fidel a la realitat.

Volen vendre, i per tal de fer-ho s’apoderen de les nostres necessitats i intenten ampliar-les, formant així una societat cada vegada més consumista. I no els culpo, ells tenen el poder, se l’han guanyat, hem fet que el guanyin, el problema és que actualment s’ha perdut aquella essència o com diria Plató idea de Nadal envoltat de la família cantant nadales, s’ha substituït aquesta imatge tendra per els nens despertant-se aviat per única i exclusivament obrir els regals i queixar-se de tots aquells que no han aconseguit. Per això cal que recuperem el que era el Nadal fa uns anys, sense obviar el que tenim ara, tornar a ser innocents i no pecar d’exigents, sense obviar la veritat, i és que els que potser disfruten més del Nadal, són els publicistes.